Jyllandsposten, 1838-04-09
Som bekjendt, blev ved Placaten 26 Juni 1812 befalet, at Jngen maatte tillades at nedsætte sig som Brændeviinsbrænder i Kjøbstæderne, forinden han ved det Kongelige Brænderie i Sølvgaden i Kjøbenhavn, eller ved noget andet vel indrettet Brænderie, er bleven underviist i den rigtige Methode, og for Bestyreren, af ovennævnte Kongelige Brænderie har beviist sin Duelighed, hvilken Placat, ved et senere Lovbud, nemlig Placaten 25 Juli 1817, nok tildeels paa Grund af det nævnte Brænderies Afhændelse, er undergaaet den Forandring, at vedkommende Subjecter, der søge Underviisning i Brænderiet, skulle derfor betale en Kiendelse af 60 Rbdr. N. V. til Kjøberen, som da er forpligtet til at give dem fornøden Veiledning; ligesom og, at disse Subjecter, derefter skulde prøves af en dertil udnævnt Commission og med dennes Attest godtgjøre deres Duelighed i Faget. Det er saaledes ikke nok, at man har nydt Underviisning i noget andet vel indrettet Brænderie og godtgjort at besidde de fornødne Kundskaber som Brændeviinsbrænder, men man skal tillige søge Underviisning i Brænderiet i Sølvgaden og derfor erlægge en meget høi Betaling. Vistnok er der neppe Nogen, som tvivler og Nytten og Nødvendigheden for den vordende Brændeviinsbrænder, at han lærer at kjende alt hvad der vedkommer hans Næringsvei og hvorledes han dermed bør fremgaae, for deraf at drage den størst mulige Fordeel; men vist saare Mange dele med Jndsenderen den Mening, at det er gjort de Vedkommende saare besværligt og bekosteligt, at erhverve de i saa Henseende fornødne Kundskaber, og at disse kunde erholdes for en meget mindre Opoffrelse. Naar t. Er. Nogen her i Jylland agter at etablere sig som Brændeviinsbrænder, skal han ifølge det Foranførte, først gjøre en lang og besværlig Reise til Kjøbenhavn, betale til Brænderiet i Sølvgaden dersteds 60 Rbdr., samt endvidere, efter hvad Skik og Brug hidtil skal have været, til Medlemmerne i den nævnte Commission et Honorar, der, saavidt man har kunne erfare, ikke ved Lovgivningen er fastsat til nogen vis Størrelse, men beroer paa Parternes Overeenskomst; lægger man nu dertil Opholdet i Kjøbenhavn, hvis Korthed eller Langvarighed vel tildeels maa være afhængig af den eller de Vedkommendes Fatteevne, muligen ogsaa af Honorarets Størrelse, hvilket sidste vi dog ikke her ville forudsætte, saa vil man sikkert finde, at den foreskrevne Prøve maae komme den eller de Paagieldende paa et Par Hundrede Rigsbankdaler og maaskee derover, som er saare trykkende for mangen en Begynder, og at her altsaa var god Anledning til at søge at faae disse overflødige og unødige Udgifter formindskede. At det skulde være nødvendigt at reise til Kjøbenhavn for rigtigt at lære at brænde Brændeviin, eller at denne Foranstaltning er truffet for at Kjøbenhavns Brændeviinsbrændere og Andre skulde have en Jndtægt, mere, kan ikke antages, saa meget mindre som her i Landet nu gives flere saare vel indrettede Brænderier, hvor fornøden Underviisning kan erholdes, og det er vel derhos tænkeligt, at her ogsaa vilde kunde findes indsigtsfulde Mænd til at overhøre og prøve de sig meldende Candidaters Kundskaber og Fremgangsmaade i dette Fag. Maatte det altsaa herefter blive tilladt de, som i Jylland attraae at drive Brændeviinsbrænderie, i en Kjøbstæd som Aarhuus, der ligger temmelig beqvemt for de Fleste i Provindsen, og hvor der gives adskillige vel indrettede Brænderier, at søge den Brændeviins-Exammen overstaaet, som de nu skal tage i Kjøbenhavn, da vilde gandske vist derved meget kunne spares, som nu ødes uden Nytte og uden Fordeel for de Vedkommende.